cyanic-selkie/wikianc huggingface dataset:
வேசுட்ரால்
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி வேசுட்ரால் நகரத்தின் மக்கள்தொகை 41,925 நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். வேசுட்ரால் நகரத்தின் எழுத்தறிவு சதவீதம் 76% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 81% நபர்கள் ஆண்கள் மற்றும் 70% நபர்கள் பெண்களாவர். வேசுட்ரால் நகரின் மக்கள் தொகையில் 13% நபர்கள் 6 வயதுக்கு கீழ் உள்ளவர்களாகும்.
மேற்கோள்கள்
பகுப்பு:அகமதாபாத் மாவட்டம்
விஜய் விருதுகள் (சிவாஜி விருது)
இந்திய சினிமாவுக்கான தலையாய செவாலியர் சிவாஜி கனேசன் விருது என்பது விஜய் தொலைக்காட்சியால் இந்தியத் திரைத்துறையின் தலையாய அடையாளமாய் கருதப்படும் தமிழ் திரைத்துறையை சேர்ந்தவருக்கு கொடுக்கப்படும் விருதாகும். இது விஜய் விருதுகள் நிகழ்ச்சியில் நடுவர்களால் கொடுக்கப்படும் விருதாகும்.
மேற்கோள்
பகுப்பு:விஜய் விருதுகள்
அரிமழம் அடைக்கலம்காத்தான் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அடைக்கலம்காத்தார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பள்ளிப்பட்டி சென்றாயபெருமாள் கோயில்
பள்ளிப்பட்டி சென்றாயபெருமாள் கோயில் தமிழ்நாட்டில் சேலம் மாவட்டம், பள்ளிப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செம்பக்கம்
சொற்பிறப்பியல்
செம்பக்கத்தின் ஆங்கிலச் சொல்லான ஹைப்பாட்டனியூஸ், பண்டைய கிரேக்கச் சொல் -hypoteínō -ன் நிகழ்கால வினையெச்சச்சொல் -ன் இலத்தீன் மொழி ஒலி பெயர்ப்பான hypotēnūsa -லிருந்து தோன்றியது. hypoteínō என்பது hypó ("under") மற்றும் teínō ("I stretch") ஆகிய இரண்டின் சேர்ப்பாகும். செங்கோண முக்கோணத்தின் செம்பக்கத்தைக் குறிப்பதற்கு பிளாட்டோ மற்றும் பல அறிஞர்களால் ὑποτείνουσα எனும் சொல் பயன்படுத்தப்பட்டது.
ஒரு நாட்டுப்புற சொற்பிறப்பியல், tenuse என்றால் பக்கம் என்று அர்த்தமாவதால் hypotenuse என்பது மிண்டு (buttress) போன்ற தாங்கியைக் குறிக்கும் என்கிறது. ஆனால் இதனை சரியானதாகக்கொள்ள முடியாது.
செம்பக்கத்தின் நீளம் காணல்
படத்தில் செங்கோணத்திற்கு எதிர்ப்பக்கம் = செம்பக்கம் = c \,
மற்ற இரண்டு பக்கங்கள்: a, b \,
பித்தாகரசின் தேற்றப்படி:
ஒரு செங்கோண முக்கோணத்தில் செம்பக்கத்தின் வர்க்கம் பிற இரு பக்கங்களின் வர்க்கங்களின் கூடுதலுக்குச் சமம்.
முக்கோணவியல் விகிதங்கள்
முக்கோணவியல் விகிதங்களைப் பயன்படுத்தி செங்கோண முக்கோணத்தின் இரு குறுங்கோணங்கள் \alpha\, மற்றும் \beta\, -ன் மதிப்புகளைக் காணலாம்.
கோணம் \beta\, காணல்:
கோணம் \gamma\,, செங்கோணம்.
செம்பக்க நீளம் = c\,
இக்கோணத்திற்கு:
எதிர்ப்பக்க நீளம் = b\,,
அடுத்துள்ள பக்கம் = a\,
இவற்றின் விகிதம்:
மேலும் நேர்மாறு சைன் சார்பு:
இது கோணம் \beta\, -வைத் தருகிறது.
மற்றொரு பக்கம் a\,, \beta\, -ன் அடுத்துள்ள பக்கமாகும்.
இதேபோல கோணம் \alpha\, காணலாம்.
மேற்கோள்கள்
பகுப்பு:முக்கோணவியல் பகுப்பு:முக்கோணத்தின் பாகங்கள்
ஜென்னி கன்
சென்னி கன் (Jenny Gunn, பிறப்பு: மே 9 1986), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஏழு தேர்வுத் துடுப்பாட்டப் போட்டிகளிலும், 84 ஒருநாள் பன்னாட்டுத் துடுப்பாட்டப் போட்டிகளிலும், 170 பெண்கள் ஏ-தர துடுப்பாட்டப் போட்டிகளிலும் கலந்து கொண்டுள்ளார். 2004 - 2009 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1985 பிறப்புகள் பகுப்பு:1986 பிறப்புகள் பகுப்பு:வாழும் நபர்கள்
மைக்கேல் மில்கென்
மைக்கேல் ராபர்ட் மில்கென் (Michael Milken) (பிறப்பு: ஜூலை 4, 1946) ஒரு அமெரிக்க நிதியாளரும் மற்றும் தயாள குணத்துடன் நற்காரியங்கள் செய்பவரும் ஆவார். அதிக வருவாய் ஈட்டும் பத்திரங்களுக்கான ("குப்பை பத்திரங்கள்") சந்தையின் வளர்ச்சியில் அவர் வகித்த பங்கிற்காகவும், அமெரிக்கப் பத்திரச் சட்டங்களை மீறியதற்காகவும் மோசமான குற்றச்சாட்டுகளுக்கான குற்றவாளியாக அறிவிக்கக் கோரிய மனுவைத் தொடர்ந்து அவருக்கு வழங்கப்பட்ட தீர்ப்பு மற்றும் தண்டனைக்காகவும் அவர் குறிப்பிடப்படுகிறார். சிறையில் இருந்து விடுதலையானதிலிருந்து, அவர் தொண்டு செய்வதற்கும் பெயர் பெற்றார்.
மில்கென் ஒரு உள்நாட்டு வர்த்தக விசாரணையில் 1989 ஆம் ஆண்டில் மோசடி மற்றும் பத்திர மோசடிகளுக்கு குற்றஞ்சாட்டப்பட்டார். ஒரு வேண்டுகோள் பேரத்தின் விளைவாக, அவர் மோசடி செய்ததாகவோ அல்லது உள் வர்த்தகத்திற்காகவோ அல்லாமல் பத்திரங்கள் மற்றும் மீறல்களைப் புகாரளிப்பது தொடர்பான குற்றத்தை ஒப்புக்கொண்டார். மில்கனுக்கு பத்து ஆண்டுகள் சிறைத்தண்டனை விதிக்கப்பட்டது, 600 மில்லியன் டாலர் அபராதம் விதிக்கப்பட்டது, மற்றும் பத்திரங்கள் மற்றும் பரிவர்த்தனை ஆணையத்தால் பத்திரத் துறையில் இருந்து நிரந்தரமாக தடைசெய்யப்பட்டார். அவரது முன்னாள் சகாக்களுக்கு எதிரான சாட்சியங்களுடன் ஒத்துழைத்ததற்காகவும், நல்ல நடத்தைக்காகவும் அவரது தண்டனை பின்னர் இரண்டு ஆண்டுகளாக குறைக்கப்பட்டது. சிறையில் இருந்து விடுவிக்கப்பட்டதிலிருந்து, மில்கென் மருத்துவ ஆராய்ச்சிக்கு நிதியளித்துள்ளார்.
அவர் மில்கென் குடும்ப அறக்கட்டளையின் இணை நிறுவனரும், மில்கென் நிறுவனத்தின் தலைவரும் மற்றும் கரும்புற்றுநோய், புற்றுநோய் மற்றும் பிற உயிருக்கு ஆபத்தான நோய்கள் குறித்த ஆராய்ச்சிக்கு நிதியளிக்கும் மருத்துவ தொண்டு நிறுவனங்களின் நிறுவனரும் ஆவார். முன்னிற்குஞ்சுரப்பி புற்றுநோயால் தப்பிய மில்கென் இந்த நோயைப் பற்றிய ஆராய்ச்சிக்கு குறிப்பிடத்தக்க வளங்களை வழங்கியுள்ளார். அவரின் நிதி வழங்கல் முறையின் அணுகுமுறையில் செய்த மாற்றங்களுக்காகவும், அவர் தொடங்கிய முன்முயற்சிகளின் முடிவுகளுக்காகவும் 2004 ஆம் ஆண்டு நவம்பர் மாத பார்ச்சூன் இதழ்  அட்டைப்படத்தில்,  அந்தப் பத்திரிகை அவரை "மருந்துகளை மாற்றிய மனிதன்" என்று அழைத்தது. 1980 களின் பிற்பகுதியில் ட்ரெக்செல் பர்ன்ஹாம் லம்பேர்ட்டில் அதிக முதலீட்டு வருவாய் பத்திரத் துறையின் தலைவராக இருந்தபோது மில்கனின் ஈடு செய்த தொகை நான்கு ஆண்டு காலப்பகுதியில் 1 பில்லியன் டாலர்களைத் தாண்டியது, இது அந்த நேரத்தில் அமெரிக்க வருமானத்திற்கான சாதனையாகும். 2018 ஆம் ஆண்டு நிலவரப்படி சுமார் 3.7 பில்லியன் டாலர் மதிப்புள்ள நிகர மதிப்புடன், ஃபோர்ப்ஸ் பத்திரிகை அவரை உலகின் 606 வது பணக்காரராக மதிப்பிட்டுள்ளது.
கல்வி
மில்கென் கலிபோர்னியாவின் என்சினோவில் ஒரு நடுத்தர வர்க்க யூத குடும்பத்தில் பிறந்தார்.
அவர் பர்மிங்காம் உயர்நிலைப் பள்ளியில் பட்டம் பெற்றார், அங்கு அவர் தலைமை உற்சாகமாக இருந்தார் மற்றும் பள்ளியில் ஒரு உணவகத்தில் பணிபுரிந்தார். அவரது வகுப்பு தோழர்களில் வருங்கால டிஸ்னி தலைவர் மைக்கேல் ஓவிட்ஸ் மற்றும் நடிகைகள் சாலி பீல்ட் மற்றும் சிண்டி வில்லியம்ஸ் ஆகியோர் அடங்குவர். 1968 ஆம் ஆண்டில், அவர் பெர்க்லியின் கலிபோர்னியா பல்கலைக்கழகத்தில் பட்டம் பெற்றார், அங்கு பி.எஸ். பீட்டா கப்பாவுக்கு தேர்ந்தெடுக்கப்பட்டார் மற்றும் சிக்மா ஆல்பா மு சகோதரத்துவத்தின் உறுப்பினராக இருந்தார். பென்சில்வேனியா பல்கலைக்கழகத்தின் வார்டன் பள்ளியில் இருந்து தனது எம்பிஏ பெற்றார். பெர்க்லியில் இருந்தபோது, கிளீவ்லேண்டின் பெடரல் ரிசர்வ் வங்கியின் முன்னாள் தலைவரான டபிள்யூ. பிராடாக் ஹிக்மேன் எழுதிய கடன் ஆய்வுகளால் மில்கென் செல்வாக்கு செலுத்தினார்,
மேற்கோள்கள்
பகுப்பு:வாழும் நபர்கள் பகுப்பு:1946 பிறப்புகள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
சேக் பிகாரி
சேக் பிகாரி (Sheikh Bhikhari ) 1857 ஆம் ஆண்டு நடைபெற்ற இந்திய விடுதலைப் போரில் பங்கேற்ற சுதந்திரப் போராட்ட வீர்ராவார். இவர் வாழ்ந்த காலம் 1831 முதல் 1858 ஆம் ஆண்டு வரையிலான காலமாகும். அரசரும் சுதந்திரப்போராட்ட வீர்ருமான திகாயிட் உம்ராவ் சிங்கிடம் இவர் திவானாகப் பணியாற்றினார். சேக் பிகாரி ஒரு நெசவாள அன்சாரி குடும்பத்தில் புத்முவில் பிறந்தார். ஆனால் தனது வாழ்நாள் முழுவதையும் ஓர்மஞ்சியின் குடியா-லோத்வா கிராமத்தில் கழித்தார். இவரும் திகாயிட் உம்ராவ் சிங்கும் ராஞ்சி ராம்கார் பாதையிலுள்ள சுட்டுபாலு பகுதியில் மரங்களை வெட்டித்தள்ளி கிழக்கிந்திய கம்பெனி படை ராஞ்சியை ஆக்கிரமிப்பதைத் தடுத்தனர். கிழக்கிந்தியப் நிறுவனப் படையுடன் இவர்களிருவரும் சண்டையிட்டனர். பின்னர் ஆங்கிலேயர்கள் இவரை திக்காயிட் உம்ராவ் சிங்குடன் சேர்த்து 1858 ஆம் ஆண்டு ராம்கரில் சுட்டுபாலுவில் ஆலமரத்தில் தூக்கிலிட்டனர்.
ரமணியம்மாள்
ரமணியம்மாள் (Ramani Ammal, 1954 – 4 ஏப்ரல் 2023) தனது மேடைபெயரான ராக்ஸ்டார் ரமணி அம்மாள் எனப் பிரபலமாக அறியப்பட்ட ஒரு இந்திய நாட்டுப்புறப் பாடகியும், திரைப்பட பின்னணி பாடகியும் ஆவார். 1954இல் சென்னை மேற்கு மாம்பலம் பகுதியில் பிறந்த இவர் 2017 ஆம் ஆண்டில் ஜீ தமிழ் தொலைக்காட்சியில் ஒளிபரப்பான ச ரி க ம ப சீனியர்ஸ் என்ற தொலைக்காட்சி நிகழ்ச்சியில் பங்கேற்ற பிறகு இவர் முக்கியத்துவம் பெற்றார். ச ரி க ம ப சீனியஸ் நிகழ்ச்சியின் தொடக்க பதிப்பின் நடுவர்களிடமிருந்து "ராக்ஸ்டார்" என்ற புனைப்பெயரைப் பெற்றார். மேலும், இவர் காதல் (2004) என்றப் படத்தில் பின்னணி பாடகியாகவும் அறிமுகமானார்.
தொழில்
தமிழ்நாட்டின் சென்னையின் மேற்கு மாம்பலத்தில் ஒரு நடுத்தர குடும்பத்தில் பிறந்த இரமணி அம்மாள் தனது குடும்ப பின்னணி காரணமாக படிப்பை தியாகம் செய்ய வேண்டியிருந்தது. இவர் தனது இளம் வயதிலேயே இசையின் மீது ஆர்வத்தைக் கொண்டிருந்தார். ஆனால் வருமானம் ஈட்டுவதற்காக ஒரு வீட்டு வேலைக்காரியாக பணிபுரிந்தார். இசையில் தனது ஆர்வத்தை உயிரோடு வைத்திருக்க திருமண விழாக்களிலும், கோவில் திருவிழாக்களிலும் பாடல்களையும் பாடிவந்தார். ஒரு படத்தில் ஒரு பாடலை பாடுவதற்கு முதல் வாய்ப்பைப் பெறுவதற்கு முன்பு இவர் தனது தொழில் வாழ்க்கையின் பெரும்பகுதி வீட்டுப் பணிபெண்ணாகவே இருந்தார். இவர் 2004இல் வெளியான காதல் என்ற திரைப்படத்தின் மூலம் ஒரு பாடகராக அறிமுகமானார். காத்தவராயன் (2008), தெனாவட்டு (2008), ஹரிதாஸ் (2013) ஆகிய பாடல்களிலும் இவர் பாடியுள்ளார். இருப்பினும் இவர் அதிக திரைப்பட வாய்ப்புகளைப் பெறவில்லை. இந்நிலையில் இவர் மேல்மருவத்தூர் ஆதிபராசக்தி சித்தர் பீட ஆன்மிக குரு அடிகளார் அவர்களின் 79 வது பிறந்தநாளை முன்னிட்டு கல்லூரி மாணவ மாணவிகள் நடத்திய இசை நிகழ்ச்சியில் கலந்து கொண்டு பாடல்கள் பாடினார். பின்னர், மீண்டும் ஒரு வேலைக்காரியாக வீட்டுப் பணிகளைச் செய்யச் சென்றார்.
தொலைக்காட்சி நிகழ்ச்சி
2017 ஆம் ஆண்டில், இவர் தனது 63 வயதில் தனது ஜீ தமிழ் தொலைகட்சியின் ச ரி க ம ப சீனியர்ஸ் என்ற தொலைக்காட்சி நிகழ்ச்சியின் மூலம் அறிமுகமானார். பின்னர் மூத்த நடிகர் எம்.ஜி.ஆர் நடித்த பாடல் பற்றிய நிகழ்ச்சியின் முதல் பத்து இறுதிப் போட்டியாளர்களில் ஒருவரான இவர், ஏப்ரல் 15, 2018 அன்று நடந்த இறுதி போட்டியில் முதல் இடத்தைப் பிடித்தார். ச ரி க ம ப நிகழ்ச்சியுடனான வெற்றியைத் தொடர்ந்து, ஜூங்கா (2018), சண்டக்கோழி 2 (2018), காப்பான் (2019) மற்றும் நெஞ்சமுண்டு நேர்மையுண்டு ஓடு ராஜா (2019) ஆகிய படங்களில் பாடுவதற்கான பல திரைப்பட வாய்ப்புகளைப் பெற்றார். இவர் இலங்கை, சிங்கப்பூர் மற்றும் அமெரிக்காவிலும் இசை நிகழ்ச்சிகளை நடத்தியுள்ளார். தனது மேடை நிகழ்ச்சிகளில் சிறுதும் தயக்கமின்றி நடுவர்கள், பார்வையாளர்கள், இரசிகர்கள், நிகழ்ச்சித் தொகுப்பாளர் உட்பட நிகழ்ச்சியில் பங்கேற்கும் அனைவரையும் மகிழ்ச்சியில் ஆழ்த்தினார். 2018 ஆம் ஆண்டில், தொலைக்காட்சித் தொடரான யாரடி நீ மோகினியின் ஒரு அத்தியாயத்திலும் இவர் ஒரு சிறப்பு தோற்றத்தில் தோன்றினார்.
மேற்கோள்கள்
பகுப்பு:தமிழ்நாட்டுப் பெண் இசைக்கலைஞர்கள் பகுப்பு:மதுரை இசைக்கலைஞர்கள் பகுப்பு:தமிழ்நாட்டுப் பாடகர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:2023 இறப்புகள் பகுப்பு:1954 பிறப்புகள்
நீதிக்களஞ்சியம் (நூல்)
நீதிக்களஞ்சியம் என்னும் இந்நூலை தொகுத்தவர் புலவர் குழந்தைஅவர்கள். இந்நூல் திருக்குறள், நாலடியார், பழமொழி, திரிகடுகம், சிறுபஞ்சமூலம், ஏலாதி, ஆசாரக்கோவை, இன்னிலை, அறநெறிச்சாரம், நீதிநெறிவிளக்கம்,வாக்குண்டாம், நல்வழி, நன்னெறி, நீதிவெண்பா, இனியவை நாற்பது, இன்னா நாற்பது, நான்மணிக்கடிகை, முதுமொழிக்காஞ்சி, வெற்றிவேற்கை, ஆத்திச்சூடி, கொன்றை வேந்தன், உலக நீதி வரையில் இருபத்தொரு நீதி நூல்களின் சாரத்தைப் பிழிந்து கல்வி தொடங்கி நிலையாமை வரை எழுபத்தொரு தலைப்புகளில் வாழ்க்கைக்கான நீதியை விளக்குகிறது. எழுபத்தொரு தலைப்புகளில் மேற்சொன்ன இருபத்தொரு நூல்களும் என்ன சொல்கிறது என்பதை எளிதாக கற்க உதவும் வகையில் தொகுக்கப்பட்டுள்ளது. ஒவ்வொரு செய்யுளுக்குப் பின்னும் சொற்பொருள் விளக்கம் இலக்கணக் குறிப்பு அணி விளக்கம் முதலியவை கொடுக்கப்பட்டுள்ளதால் இது இலக்கணம் கற்கவும் உதவுகிறது. நிதிக்களஞ்சியம் இல்லாத வீட்டிலும் நீதிக்களஞ்சியம் இருக்க வேண்டும் என்ற சொற்றொடர் இதன் சிறப்பை உணர்த்துகிறது.
பகுப்பு:நூல்கள் பகுப்பு:இலக்கண நூல்கள்
சி.இ-20
சி.இ-20 (C.E - 20 ) இஸ்ரோவால் முதல்முறையாக சொந்தத் தொழில்நுட்பத்தில் தயாரான தாழ்வெப்பப் பொறி. இதன் சோதனை ஓட்டம் மகேந்திரகிரி திரவ திட்ட இயக்க நிலையத்தில் டிசம்பர் 4-ம் தேதி வெற்றிகரமாக நடந்தது. இஸ்ரோவின் திட்டமான 640 டன் எடை கொண்ட ஜி. எஸ். எல். வி - எம்கே-3யை தாங்கிச் செல்லும் பொறியாகும்.
வரலாறு
ஜி. எஸ். எல். வி. செயற்கைக் கோள்களை விண்ணில் செலுத்துவதற்கான தாழ்வெப்பப் பொறிகளை ரஷ்யாவிடமிருந்து வாங்க இஸ்ரோ ஒப்பந்தம் செய்திருந்தது. அதன்படி ஏழு பொறிகளையும் வாங்கியது. இடையே அமெரிக்காவின் நெருக்கடியால் ஒப்பந்தம் ரத்தானது. அதனால், இந்தியா சொந்த தொழில்நுட்பத்தில் தயாரிக்கத் தொடங்கியது. அதிக எடை கொண்ட ராக்கெட்டை விண்ணில் செலுத்துவதற்காக திருவனந்தபுரம் அருகே வலியமலாவில் இருக்கும் திரவ இயக்க திட்ட மையத்தில் இது உருவானது.
வடிவமைப்பு
இரு பக்கங்களிலும் தலா 200 டன் உந்துசக்தி கொடுக்கும் திட எரிபொருள் இன்ஜின், நடுவில் 110 டன் உந்துசக்தி கொடுக்கும் திரவ எரிபொருள் இன்ஜின் என இந்த விண்கலம் வடிவமைக்கப்படுகிறது. விண்கலத்தின் எடை அதிகம் என்பதால் அலைக்கற்றை பரிமாற்ற சாதனங்களை கூடுதலாக விண்ணுக்கு அனுப்ப முடியும். தொலை உணர்வு செயற்கைக்கோளான இது 36 ஆயிரம் கி.மீ. உயரத்தில் விண்ணில் நிலைநிறுத்தப்படும்.
சோதனை ஓட்டங்கள்
மகேந்திரகிரியில் 2013 ஆம் ஆண்டு, அக்டோபர் மாதம் முதல்கட்டமாக 3.5 வினாடிகள் இயக்கி சோதனை ஓட்டம் நடத்தப்பட்டது. அதில் விஞ்ஞானிகள் முழு திருப்தி அடைந்தனர். தொடர்ந்து, இன்ஜினின் மிக முக்கியப் பகுதியான உந்துகை அறை '(thrust chamber)' எனப்படும் இன்ஜின் நாசிலில் திரவ ஹைட்ரஜனும் திரவ ஆக்ஸிஜனும் சீராக வழங்கப்பட்டு, நிலைநின்று எரிகிறதா என்கிற சிக்கலான சோதனை ஓட்டம் டிசம்பர் 4, 2013 -ம் தேதி மொத்தம் 20 வினாடிகள் நடத்தப்பட்டது.
மேற்கோள்கள்
பகுப்பு:இந்திய விண்வெளித் திட்டங்கள் பகுப்பு:இந்திய அறிவியல்
தண்ணடை
தண்ணடை என்னும் மருத நிலங்களை போரில் சிறந்த வெற்றிச் செயல்களைச் செய்த வீரர்களுக்கு பழங்காலத்தில் கொடுக்கும் வழக்கமாய் இருந்தது. ஆதாரமாகக் கீழ்வரும் புறநானூறு பாடல்கள் குறிப்பிடப்படுகிறது.
புறநானூறு
இப் புறநானூற்றுப் பாடற்பகுதிகள் மன்னர்கள் வீரர்களுக்குத் தண்ணடை நல்கும் வழக்கம் இருந்ததை உணர்த்தும். தண்ணடை பெறுதல் அக்காலத்தில் சிறந்ததாகக் கருதப்பட்டது.
'பெருநீர் மேலும்' என்னும் புறநானூற்றுப்பாட்டை (புறம் - 297) எடுத்துக்காட்டி நச்சினார்க்கினியர் "சீறூர் புரவலாகக் கொள்ளேன், தண்ணடை கொள்வேன் எனத் தன்னுறு தொழில் கூறினான்" என்று கூறியிருப்பது மறக்குடி மகள் தன் மகனுக்கு வேந்தன் தண்ணடை தருதல் வேண்டும் என்று விரும்பினாள் என்பதாகும் எனக் குறிப்பிட்டுள்ளார்.
பகுப்பு:சங்க காலச் சமூகம் பகுப்பு:தமிழர் வாழ்வியல்
பூக்கள் (திரைப்படம்)
பூக்கள் திரைப்படம் 2005 ஆம் ஆண்டு வெளிவந்த தமிழ்த் திரைப்படமாகும்.டென்மார்க்கில் வாழும் ஈழத்தமிழர்கள் தயாரிப்பில் வெளிவந்த இத்திரைப்படத்தில் வெளிநாடுவாழ் சமூகத்தினர் பலரும் நடித்துள்ளனர்.
மேற்கோள்கள்
பகுப்பு:2005 தமிழ்த் திரைப்படங்கள்
எல்கின் உம்பகாய்
எல்கின் உம்பகாய் (Elkin Umbagai) ஒரு ஆத்திரேலிய பழங்குடியினர் தலைவரும், கல்வியாளரும் ஆவார். மேற்கு ஆஸ்திரேலியாவிலுள்ள குன்முன்யா பழங்குடியினர் காப்பகத்தில் பிறந்தவர். கிறிஸ்துவ மறை பணியாளர்கள் மற்றும் பழங்குடியினர் குழுக்களுக்கு இடையில் உம்பகாயின் குடும்பம் பாலமாக இருந்தது. ஆத்திரேலிய வாழ்க்கை வரலாற்றின்படி இவர், " பெண் வழிகாட்டிகள் சங்கத்தின் மொழிபெயர்ப்பாளர் என்ற பெயரைப் பெற்ற முதல் ஆத்திரேலியர்" என கருதப்படுகிறார். 1969 ஆம் ஆண்டில் கிறிஸ்தவ திருமண விழாவில் திருமணம் செய்துகொண்ட பிறகு, 1969 இல் ஒரு கிறிஸ்தவ திருமண விழாவில் திருமணம் செய்து கொண்ட பிறகு, உம்பகாய் மற்றும் இவரது குடும்பத்தினர் மேற்கு ஆத்திரேலியாவின் டெர்பிக்கு வெளியே மொவாஞ்சம் பழங்குடியின சமூகத்தை நிறுவினர்.
அங்கு இவர் மொழியியல், தொல்லியல் மற்றும் மானுடவியல் ஆகியவற்றில் ஒரு முன்னோடி கல்வியாளராக ஆனார். மேலும் ஆங்கிலம் மற்றும் வொரோரா இடையே மொழிபெயர்ப்பாளராகவும் இருந்தார்.
குறிப்புகள்
பகுப்பு:1921 பிறப்புகள் பகுப்பு:1980 இறப்புகள் பகுப்பு:ஆஸ்திரேலியப் பழங்குடிகள் பகுப்பு:ஆத்திரேலியப் பெண்கள்
சமயபுரத்தாளே சாட்சி
சமயபுரத்தாளே சாட்சி இயக்குனர் எஸ். ஜெகதீசன் இயக்கிய தமிழ்த் திரைப்படம். இதில் ராஜேஷ், நளினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கே. வி. மகேந்திரன் மற்றும் இத்திரைப்படம் வெளியிடப்பட்ட நாள் 11-நவம்பர்-1985.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:கே. ஆர். விஜயா நடித்த திரைப்படங்கள்
சகா (திரைப்படம்)
சகா திரைப்படம் இயக்குனர் திவ்வியராஜனின் இயக்கத்தில் கனடாவில் தயாரித்து வெளியிடப்பட்ட தமிழ்த் திரைப்படமாகும். கனடாவிலும், ஐரோப்பிய நாடுகளிலும், இலங்கையிலும் குறிப்பாக யாழ்ப்பாணத்திலும் திரையிடப்பட்ட இத்திரைப்படத்தில் கே. எஸ். பாலச்சந்திரன் முக்கிய பாத்திரம் ஒன்றில் நடித்திருந்தார்.
வகை
உண்மைப்படம்
கதைச்சுருக்கம்
நண்பர்களான மூன்று இளைஞர்களின் கதை. அன்பான தாத்தாவுடனும் (பாலச்சந்திரன்), விதவைத் தாயாருடனும் படிப்பும், விளையாட்டுமாக இருக்கும் ஒரு இளைஞன் (பாரத் ஜெயம்). கண்டிப்பான தாய், செல்லம் கொடுக்கும் தகப்பன் (நவம்) இணைந்த ஒரு குடும்பத்தின் மகன் (கீர்த்தனன்). இவர்களின் கல்லூரி நண்பனான இன்னுமொரு இளைஞன் (தர்ஷன்). இந்த மூவரும் தங்களோடு படிக்கும் சில மாணவர்களின் வழி நடத்தலுக்கு இரையாகிப் போவதுடன், ஈற்றில் ஏற்படும் வன்முறைக்கு, விதவைத் தாயின் மகன் அநியாயமாக பலியாகிறான். இந்தவகையான இளைஞர் வன்முறைகளால் ஏற்படும் மரணங்களுக்கு யாது காரணம், இவற்றை தடுக்க முடியாதா என்று தாத்தா கதறி அழுவதோடு திரைப்படம் முடிவடைகிறது.
குறிப்பு
கனடாவில் "நான்காவது பரிமாணம்" என்ற சிற்றிதழை வெளியிட்ட எழுத்தாளர் - நாடக இயக்குனர் க. நவரத்தினம் (நவம்) இத்திரைப்படத்தில் ஓர் இளைஞனின் தந்தையாக நடித்திருந்தார்.
பகுப்பு:கனேடியத் தமிழ்த் திரைப்படங்கள் பகுப்பு:தமிழ் உண்மைத் திரைப்படங்கள்
ஜாய்ஸ் ஹேடில்சி
ஜாய்ஸ் ஹேடில்சி (Joyce Haddelsey, பிறப்பு: 1898), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1898 பிறப்புகள் பகுப்பு:1897 பிறப்புகள் பகுப்பு:1977 இறப்புகள்
பிடவம்
பிடவம் (Randia malabarica) என்னும் மலர் பிடவு என்னும் சொல்லாலும் குறிக்கப்படும்.
பிடவூர் என்பது சங்ககால ஊர்களில் ஒன்று.
பிடவ மலரைப்பற்றிச் சங்கப்பாடல்களில் உள்ள குறிப்புகள் இதன் தன்மையை உண்ணர்த்துகின்றன. கார்கால முதல் மழையின்போது ‘குப்’ என்று ஒரே நாளில் காடெல்லாம் பூத்துக் குலுங்கும். மறுநாளே அத்தனையும் கொட்டிப்போகும். இப்படி ஒரு வார காலம் பூக்கும். இவ்வளவுதான் இதன் வாழ்வு. இதனை இக்காலத்தில் குட்டிப்பிலாத்தி என்கின்றனர்.
அடிக்குறிப்பு
பகுப்பு:சங்க கால மலர்கள்
பகதுர்கர் கோட்டை
அமைப்பு
இக்கோட்டை 2100 சதுர அடி கொண்டது.வட்ட வடிவிலானது. சுற்றிலும் இரண்டு மதிற்சுவர்கள் மற்றும் அகழியால் சூழப்பட்டுள்ளது. கோட்டை 1658 ஆம் ஆண்டு கட்டப்பட்டது.பின்னர் 1845 க்கு 1837 இடையே புதுப்பிக்கப்பட்டது.
இக்கோட்டை சீக்கியரின் ஒன்பதாவது நானக் குரு தேக் பகதூர் பெயரால் அழைக்கப்படுகிறது.
சான்றுகள்
பகுப்பு:பாட்டியாலா மாவட்டம் பகுப்பு:பஞ்சாப் (இந்தியா) கோட்டைகள்
மறைத் தடையம்
இலத்திரனியலில், மறைத் தடையம் (negative resistance) என்பது சில இலத்திரனியல் சுற்றுக்கள் மற்றும் கருவிகளில் மின்னழுத்த வேறுபாட்டில் ஏற்படும் அதிகரிப்புக்கு ஏற்ப மின்னோட்ட குறைவுபடும் தன்மைகளைக் காட்டும் இயல்பாகும்.
மறைத்தடையம் ஒருசில மின் சாதனங்களால் மட்டும் காட்டப்படும் பொதுவாகக் காணப்படாத ஒரு இயல்பாகும். நேர்ப்பாங்கற்ற மின் சாதனங்களில் இரண்டு வகையான தடையங்களைக் காணலாம்: அவை நிலையான அல்லது மாறாத்தடையி- இதில் மின்னழுத்த வேறுபாடு மற்றும் மின்னோட்டத்திற்கான விகிதம் தடையமாகும்.v/i\,,மற்றையது மாறும் தடையம் - இதில் மின்னழுத்த வேறுபாட்டின் மாற்றம்  மற்றும் நேரோத்த மின்னோட்ட மாற்றங்களுக்கான விகிதம் தடையாகும். மறைத்தடையம் எனப்படுவது மாறும் மறைத்தடையம் ஆகும்.(NDR),. பொதுவாக மாறும் மறைத் தடையம்  இரண்டு முடிவிடக் கூறுகளை  கொண்டதாக அதாவது மின்னோட்டத்தை பெருக்கக் கூடியதாகவும், அதன் முனைவுகளில் தொழிற்படும் நேரோட்ட மின்னை ஆடலோட்ட மின்னோட்டமாக மாற்றி அதே முனைவுகளில் ஆடலோட்ட  சமிக்கைகளில்  பிரயோகிப்பதாக உள்ளது. இவை இலத்திரனியல் அலைவுமானிகள் மற்றும் ஒலிபெருக்கிகளில்  பயன்படுத்தப்படுகின்றன, குறிப்பாக நுண்ணலை மீடிறங்களில் இவை பயன்படுத்தப்படும். அநேக நுண்ணலை சக்தி மூலம் செயற்படும் கருவிகள் மாறும் மறைத்தடையத்தை பயன்படுத்தி உற்பத்தி செய்யப்படுகிறன.
வரைவிலக்கணம்
மின் சாதனம் அல்லது மின் சுற்று ஒன்றின் இரு முனைவுகளுக்கிடையில் காணப்படும் மின் தடையம் மின்னோட்ட-மின்னழுத்தவேறுபாட்டு (I–V) வரைபு மூலம் தீர்மானிக்கப்படும். அதாவது ,ஊடாகப் பாயும் மின்னோட்டம் i\, ஆக உள்ளபோது அதன் மின்னழுத்த வேறுபாடு v\, ஆயிருக்கும். சாதாரணமான நேர்த்தடையம் உள்ளடங்கலாக அனேகமான இலத்திரனியல் சாதனங்கள் ஓமின் விதியை அனுசரித்து செயற்படும். அதாவது பெரும்பாலும் ஓடும் மின்னோட்டத்திற்கு நேரோத்ததான மின்னழுத்தம் வேறுபாட்டைக் காட்டும். ஆகவே மின்னோட்ட-மின்னழுத்தவேறுபாட்டு (I–V) வரைபு நேர் சாய்வு கொண்ட நேர் கோடாக இருக்கும். ஆகவே தடையம் எனப்படுவது மின்னோட்டம்-மின்னழுத்தவேறுபாட்டு ஆகியவற்றுக்கான விகிதம், இது மாறிலியான எதிர்ச் சாய்வு ஆகும்.
Nமறைத் தடையம் ஓமின் விதிக்கு இசைந்து நடக்காத ஒரு சில கருவிகளிலேயே இடம்பெறுகின்றது. நேரியது அல்லாதா கூறுகளுக்கு I–V வரைவு நீர் கோடாக இருக்காது. இது ஓமின் விதிக்கு அமைந்து நடக்காது. தடையத்தினை வரையறுக்க முடிந்தாலும், அது மாறிலியாக இருக்காது. இது கருவியூடு செல்லும் மின்னூட்டம் அல்லது மின்னழுத்தவேறுபாட்டுக்கு ஏற்ப இது மாறும். இத்தகைய நேரியதல்லாத கருவிகளினுடு செல்லும் தடையங்கள் இரு வழிகளில் விபரிக்கப்படும். அவை ஓமின் தடையங்களுக்கு சமானமாய் அமையும்.:
டெபோரா சாம்சன்
டெபோரா சாம்சன் (Deborah Sampson) என்று அழைக்கப்படும் டெபோரா சாம்ப்சன் கனெட், 17, திசம்பர், 1760 அன்று அமெரிக்காவின் மாசசூசெட்ஸில் உள்ள பிளம்ப்டனில் பிறந்தார். அக்காலத்தில் படைத்துறையில் பெண்கள் பணியாற்ற அனுமதி இல்லாத காரணத்தினால் இவர் ஒரு ஆணாக வேடமிட்டு, ராபர்ட் சர்ட்லிஃப் என்ற பெயரில் அமெரிக்க விடுதலைப் படையில் இணைந்து அமெரிக்க புரட்சிப் போரில் கலந்துகொண்டார். 1783 ஆம் ஆண்டு பிலடெல்பியாவில் காய்ச்சலால் பாதிக்கப்பட்டு அவருக்கு மருத்துவ சிகிச்சை தேவைப்பட்டபோது அவரது பாலினம் வெளிப்படது. அதுவரை சுமார் 17 மாதங்கள் இவர் ஆண் வேடத்தில் இருந்து போரில் ஈடுபட்டார் இருடைய உண்மையான அடையாளம் இவருடைய தளபதிக்குத் தெரியப்படுத்தப்பட்ட பிறகு, இவர் வெஸ்ட் பாயிண்டில் மரியாதையுடன் படையிலிருந்து வெளியேற்றபட்டார். படையில் இருந்து வெளியேற்றப்பட்டதற்குப் பிறகு, சாம்சன் 1785 இல் பெஞ்சமின் கனெட் என்பவரை திருமணம் செய்து கொண்டார். 1802 ஆம் ஆண்டில், தனது போர்க்கால அனுபவங்களைப் பற்றி விரிவுரை ஆற்றுவதற்குச் சுற்றுப்பயணத்திற்குச் சென்ற முதல் பெண்களில் இவரும் ஒருவராவார். இவர் 1827 இல் ஷரோன், மாசசூசெட்ஸில் இறந்தார் இவர் மே 23, 1983 இல் காமன்வெல்த் ஆஃப் மாசசூசெட்ஸின் அதிகாரப்பூர்வ கதாநாயகியாக அறிவிக்கப்பட்டார். மேலும் 1985 ஆம் ஆண்டில் மதிப்புமிக்க யுனைடெட் ஸ்டேட்ஸ் கேபிடல் ஹிஸ்டோரிகல் சொசைட்டி "டெபோரா சாம்சனை" நினைவுப் பதக்கத்துடன் இவரை கௌரவித்தது.
வெளி இணைப்புகள்
பகுப்பு:1827 இறப்புகள் பகுப்பு:1760 பிறப்புகள் பகுப்பு:அமெரிக்கப் பெண்கள்
குர்சித் ஆலம் கான்
குர்சித் ஆலம் கான் (Khurshed Alam Khan) (5 பிப்ரவரி 1919 - 20 ஜூலை 2013) ஓர் இந்திய அரசியல்வாதியாவார். இவர் இந்திய தேசிய காங்கிரசு கட்சியின் மூத்த தலைவராவார். . 1991 முதல் 1999 வரை கர்நாடக ஆளுநராகவும், 1989 முதல் 1991 வரை கோவா ஆளுநராகவும் இருந்தார். அதற்கு முன், இவர், இந்திரா காந்தி, ராஜீவ் காந்தி ஆகியோரது அமைச்சரவையில் வெளி விவகாரத் துறையில் இணை அமைச்சராக இருந்தார். மேலும், ஜாமியா மில்லியா இஸ்லாமியா பல்கலைக்கழகத்துடன் தொடர்புடையவர்.
ஆரம்ப கால வாழ்க்கை
இவர், 5 பிப்ரவரி 1919 அன்று உத்தரப் பிரதேசத்தின் பரூக்காபாத் மாவட்டத்திலுள்ள பிடாரா கிராமத்தில் பிறந்தார். தனது ஆரம்பக் கல்விக்குப் பிறகு, ஆக்ரா பல்கலைக்கழகத்தில் வரலாற்றில் முதுகலைப் பட்டம் பெற்றார். இவர் அமெரிக்காவின் பென்சில்வேனியா பல்கலைக்கழகத்தில் மாணவராகவும் இருந்தார். அங்கு இவர் மேலாண்மை படிப்பில் ஒரு பாடத்தை வெற்றிகரமாக முடித்தார்.
கான், கல்வியில் நிலையான ஆர்வம் கொண்டிருந்தார். இவர் புது தில்லி முனைவர் ஜாகிர் உசேன் நினைவு கல்லூரியின் நிர்வாகக் குழுவில் உறுப்பினராக இருந்தார். இவர் பரீதாபாத்தின் ஒய்எம்சிஏ பொறியியல் நிறுவனத்தின் ஆட்சி மன்றத் தலைவராக பணியாற்றினார். இந்திய தொழில்நுட்பக் கழகத்தின் உறுப்பினராகவும் இருந்தார்.
வல்லினம்
வல்லினம் என்பது பழந்தமிழ் இலக்கணங்களின் அடிப்படையில், தமிழில் உள்ள மெய்யெழுத்துகளின் மூன்று வகுப்புகளுள் ஒன்று. மெல்லினம், இடையினம் என்பன ஏனைய இரண்டு வகுப்புகள். தொல்காப்பியமும், அதற்குப் பின்னர் எழுந்த நன்னூல் முதலிய தமிழ் இலக்கண நூல்களும், க், ச், ட், த், ப், ற் எனும் ஆறு எழுத்துகளையும் வல்லின எழுத்துகள் என்கின்றன. இவை வலிய ஓசை உடையவையாதலால் இப்பெயர் பெற்றன. இவற்றை வலி, வன்மை, வன்கணம் என்னும் பெயர்களாலும் அழைப்பது உண்டு. "வல்லென்று இசைப்பதாலும் வல் என்ற தலைவளியால் பிறப்பதாலும் வல்லெழுத்து எனப்பட்டது" என்பது தொல்காப்பியத்துக்கு உரை எழுதிய இளம்பூரணரின் விளக்கம்.
குர்சித் ஆலம் கான்
அரசியல் வாழ்க்கை
இவர், மாநிலங்களவை உறுப்பினராகவும், மக்களவை உறுப்பினராகவும் 15 ஆண்டுகளுக்கும் மேலாக இருந்த பெருமையைப் பெற்றார். இவர், 1974-84 வரை மாநிலங்களவை உறுப்பினராகவும், 1984-89 வரை எட்டாவது மக்களவை உறுப்பினராகவும் இருந்தார். இவர், பருகாபாத் தொகுதியை பிரதிநிதித்துவப்படுத்தினார். மேலும், மத்திய அமைச்சர்கள் குழுவிலும் உறுப்பினராக இருந்தார். அதில் வெளிவிவகாரம், சுற்றுலா, பயணிகள் விமானப் போக்குவரத்து, துணி மற்றும் வணிகம் போன்ற பல்வேறு துறைகளைக் கையாண்டார்.
வல்லினம்
ஒலிப்பிறப்பு
தற்கால மொழியியலின்படி தமிழின் வல்லின எழுத்துகளில் "ற" தவிர்ந்த ஏனையவை எல்லா இடங்களிலும் வெடிப்பொலிகள் அல்லது அடைப்பொலிகள் என்ற வகைக்குள் அடங்குகின்றன. வாயறையின் ஓரிடத்தில் மூச்சுக்காற்று முழுவதும் தடை செய்யப்பட்டுப் பின்னர் திடீரென்று வெடிப்போடு வெளியேறும்போது உண்டாகும் ஒலிகளே வெடிப்பொலிகள். ஒற்றெழுத்தாக வரும்பொழுது "றகரம்" வெடிப்பொலியாக அமையும். இலங்கைத் தமிழிலும், தமிழ் நாட்டின் சில பகுதிகளிலும் இரட்டிக்கும்போதும் "றகரம்" வெடிப்பொலியாக வருகின்றது. வல்லின எழுத்துகளின் ஒலிப்பிடம், ஒலிப்பு முறை ஆகியவை குறித்த தகவல்கள் பின்வருமாறு:
கடற்புலிகள்
right|150px|கடற்புலிகள் சின்னம் கடற்புலிகள் (Sea Tigers) தமிழீழ விடுதலைப் புலிகள் இயக்கத்தின் கடற்படைப் பிரிவாகும். இந்தப் பிரிவுக்கு கேணல். சூசை தலைமை தாங்கினார். கடற்புலிகள் இலங்கைக் கடற்படைக்கு எதிராக பல வெற்றிகரமான தாக்குதல்களை நிகழ்த்தி ஈழப் போரில் ஒரு முக்கிய பங்கு வகித்தனர்.
கடற்புலிகள் வரலாறு
right|250px
தாக்குதல் முறை
பல கடற்கலங்களில் அணிகளாகச் சென்று, அந்த அணிகளுக்குள் இருக்கும் சில கடற்கரும்புலிக் கலங்கள் இலக்குகளை நோக்கி சென்று முட்டி வெடித்து அழிப்பது கடற்புலிகள் தாக்குதல் முறைகளில் ஒன்று.
வல்லினம்
வல்லொலி மெல்லொலி மாற்றம்
வல்லின எழுத்துகளில் "றகரம்" தவிர்ந்தவை தமிழில் எல்லா இடங்களிலும் வல்லொலியாக ஒலிக்கப்படுவது இல்லை. க், த், ப் என்பன, சொல்லுக்கு முதலில் வரும்போதும் (எகா: கடல், தட்டு, பத்து) இரட்டிக்கும் போதும் (எகா: பக்கம், முத்தம், அப்பம்) மட்டுமே இவை, வல்லொலிகளாக ஒலிக்கின்றன. "சகரம்" தற்காலத்தில் சொல்லுக்கு முதலில் வரும்போது பெரும்பாலும் மெல்லொலியாகவே (எகா: சட்டி (satti), செக்கு (sekku)) ஒலிக்கப்படுகின்றது. ஆனாலும், சில பகுதிகளில் பேச்சு வழக்கில் சொல்லின் முதலில் வரும் "சகரம்" வல்லொலியாகவே (எகா: சட்டி (chatti), செக்கு (chekku)) ஒலிக்கப்படுகின்றது. இரட்டித்து வரும்போது சகரம் எப்போதும் வல்லொலியாகவே (எகா: பச்சை, அச்சம்) ஒலிக்கப்படும். "டகர"மும், "றகர"மும் சொல்லுக்கு முதலில் வருவதில்லை. ஆனால், இரட்டிக்கும்போது வல்லொலிகளையே தருகின்றன. "றகரம்" எல்லா இடங்களிலும் வல்லொலியே. மேற்குறிப்பிட்டவை தவிர்ந்த பிற இடங்களில் வரும் க, ச, ட, த, ப என்னும் வல்லெழுத்துகளைத் தமிழில் மெல்லொலிகளாக (எகா: அகம், தங்கம், பாசம், கொஞ்சம், பாடல், ஆண்டவன், காதல், சொந்தம், கோபம், இன்பம்) ஒலிப்பது வழக்கம்.
"வல்லொலி மெல்லொலி மாற்றம்" எனப்படும் இது தமிழில் தொன்று தொட்டே இருந்து வரும் வழக்கம் என்பது கால்டுவெல்லின் கருத்து. ஆனாலும், தொல்காப்பியத்தில் இது தொடர்பான குறிப்புகள் எதுவும் காணப்படாததாலும், இது போன்ற பல நுண்ணிய வேறுபாடுகளை எடுத்தாண்ட தொல்காப்பியர் இந்த விடயத்தைச் சொல்லாமல் விட்டிருப்பதாலும், தமிழில் மெல்லொலிகள் பிற்காலத்தில் தோன்றியிருக்கக் கூடும் என்று சில ஆய்வாளர்கள் கருதுகின்றனர்.
இன எழுத்துகள்
தமிழ் இலக்கண நூல்களின்படி ஒவ்வொரு வல்லின எழுத்துக்கும் ஒரு மெல்லின எழுத்து இன எழுத்தாக அமைகின்றது. கவும் ஙவும், சவும் ஞவும், டவும் ணவும், தவும் நவும், பவும் மவும், றவும் னவும் இன எழுத்துகள். இவ்விணைகள் ஒவ்வொன்றினதும் பிறப்பிடம் ஒன்றாக இருப்பதாலேயே இவை இன எழுத்துகள் ஆகின்றன.
உசாத்துணைகள்
பகுப்பு:எழுத்திலக்கணம்
குர்சித் ஆலம் கான்
அரசியல் வாழ்க்கை
இவர் 18 ஜூலை 1989 அன்று கோவா ஆளுநராக நியமிக்கப்பட்டபோது தனது மக்களவை உறுப்பினர் பதவியை விட்டு விலகினார். இவர், மகாராட்டிராவின் ஆளுநராகவும் பதவி வகித்துள்ளார். 6 ஜனவரி 1991 முதல் கர்நாடக ஆளுநராகவும், கேரள ஆளுநராகவும் பதவி வகித்தார்.
இவர், இந்தியாவின் மூன்றாவது குடியரசுத் தலைவர் சாகீர் உசேனின் மூத்த மகள் சயீதா குர்ஷித்தை மணந்ததன் மூலம் அவருக்கு மருமகன் ஆனார். முன்னாள் மத்திய வெளியுறவு அமைச்சர் சல்மான் குர்சித் இவரது மகனவார். இவருக்கு மேலும் மூன்று மகள்களும் உள்ளனர்.
வெளி இணைப்புகள்
பகுப்பு:8வது மக்களவை உறுப்பினர்கள் பகுப்பு:கோவாவின் ஆளுநர்கள் பகுப்பு:கேரள ஆளுநர்கள் பகுப்பு:கர்நாடக ஆளுநர்கள் பகுப்பு:2013 இறப்புகள் பகுப்பு:1919 பிறப்புகள் பகுப்பு:இந்திய முஸ்லிம்கள் பகுப்பு:இந்திய தேசிய காங்கிரஸ் அரசியல்வாதிகள்
முதலாம் யசோவர்மன்
முதலாம் யசோவர்மன் (Yasovarman I ) பொ.ச. 889-910 வரை ஆட்சி செய்த கெமர் அரசனாவான். இவன் " தொழுநோய் மன்னன் " என்று அழைக்கப்பட்டான்.
ஆரம்ப ஆண்டுகளில்
வலது|thumb| யசோவர்மனின் ஆட்சியில் கட்டப்பட்ட புனோம் பகெங் கோவிலில் காணப்படும் ஒரு பழங்கால சிலை யசோவர்மன் முதலாம் இந்திரவர்மன் என்பவனுக்கும் அவனது மனைவி இந்திராதேவிக்கும் மகனாகவான். யாசோவர்மன் ஒரு மல்யுத்த வீரன் என்று கூறப்படுகிறது. யானைகளுடன் மல்யுத்தம் செய்யும் திறன் கொண்டவன் என்றும், வெறும் கைகளால் புலிகளைக் கொல்லும் திறன் கொண்டவன் என்றும் கல்வெட்டுகள் கூறுகின்றன.
தேவராச வழிபாட்டு ஆசாரியத்துவத்தின் ஒரு பகுதியான புரோகிதர் பிரம்ம வாமசிவன் இவனது ஆசிரியர் ஆவார். வாமசிவனின் குரு, சிவசோமன், இந்து தத்துவஞானி ஆதி சங்கரருடன் தொடர்புடையவராவார்.
இந்திரவர்மனின் மரணத்திற்குப் பிறகு, அவனது இரண்டு மகன்களான யசோவர்மனுக்கும், இவனது சகோதரனுக்கும் இடையில் வாரிசுப் போர் நடந்தது. தொன்லே சாப் என்ற இடத்தில் நிலத்திலும் நீரிலும் போர் நடந்ததாக நம்பப்படுகிறது. இறுதியில் யசோவர்மன் வெற்றி பெற்றான்.
யசோவர்மன் சம்புபுரம், அனிதிதபுரம், வியாதபுரம் ( பனன் இராச்சியம் ) ஆகிய ஆளும் குலங்களின் வழித்தோன்றல் என்று கூறப்படுகிறது. நாட்டின் பல்வேறு பகுதிகளில் அமைந்துள்ள 12 வெவ்வேறு கல்வெட்டுகளில் இது கண்டுபிடிக்கப்பட்டது.
யசோவர்மன் சம்பா இராச்சியத்தின் மீது படையெடுத்து தோல்வியுற்றதாக, பன்டே சமரில் கிடைத்துள்ள கல்வெட்டுகளின் மூலம் ஆவணப்படுத்தப்பட்டுள்ளது.
முதலாம் யசோவர்மனின் சாதனைகள்
இவனது ஆட்சியின் முதலாண்டில், இவன் தனது இராச்சியம் முழுவதும் சுமார் 100 மடங்களை எழுப்பினான். ஒவ்வொரு ஆசிரமமும் துறவிகளுக்காகவும், மன்னன் தனது பயணங்களின் போது ஓய்வெடுக்கும் இடமாகவும் பயன்படுத்தப்பட்டது. பொ.ச. 893இல் இவன் தனது தந்தையால் தொடங்கப்பட்ட இந்திரததகா பரே என்ற நீர்த்தேக்கத்தைக் கட்டத் தொடங்கினான். இந்த ஏரியின் நடுவில் ( இப்போது வறண்டு கிடக்கிறது ), இவன் கோயில் ஒன்றையும் கட்டினான்.
அரிகராலயாவிலிருந்து தனது தலைநகரை யசோதரபுரத்துக்கு மாற்றியது இவனது சாதனைகளில் ஒன்றாகும். இது இவனுக்குப் பின் 600 ஆண்டுகள் அவ்விடத்திலேயே இருந்தது. இந்த புதிய தலைநகரில் தான் அங்கோர் வாட் உட்பட அனைத்து பெரிய மற்றும் புகழ்பெற்ற மத நினைவுச்சின்னங்களும் கட்டப்பட்டன. இந்த நடவடிக்கைக்கு பல காரணங்கள் இருந்தன. பழைய தலைநகரம் முந்தைய மன்னர்களால் கட்டப்பட்ட கோவில்களால் நிரம்பி வழிந்தது. எனவே, முடிவு சமயம் சார்ந்தது: ஒரு புதிய மன்னனின் புகழ் செழிக்க, அவன் தனது சொந்த கோவிலைக் கட்ட வேண்டும். அவன் இறந்தவுடன் அது அவனது கல்லறையாக மாறிவிடும். இரண்டாவதாக, புதிய தலைநகரம் சீயெம் ரீப் ஆறுக்கு அருகில் இருந்தது. மேலும், குலன் மலைகளுக்கும் தொன்லே சாப் இடையேயும் அமைந்திருந்தது. தலைநகரை நீர் ஆதாரங்களுக்கு நெருக்கமாக நகர்த்துவதன் மூலம், இரண்டு ஆறுகளாலும் வழங்கப்படும் பல நன்மைகளை மன்னன் பெறலாம்.
யசோதரபுரமானது பக்கெங் என்று அழைக்கப்படும் தாழ்வான மலையின் மீது கட்டப்பட்டு, அரிகராலயாவுடன் ஒரு தரைப்பாதையால் இணைக்கப்பட்டுள்ளது. அதே நேரத்தில், யசோவர்மன் தனது புதிய தலைநகரில் ஒரு பெரிய நீர்த்தேக்கத்தைத் தோண்டத் தொடங்கினான். யசோதரதடாகம் அல்லது கிழக்கு பரே என்ற இந்த புதிய செயற்கை ஏரி, 7.5 க்கு 1.8 கி.மீ நீளமுள்ள வடிகாலாக இருந்தது.
லோல்யி, புனோம் பக்கெங், கிழக்கு பரே ஆகிய இடங்களில் இவனது ஆட்சியில் கட்டப்பட்ட நினைவுச்சின்னங்கள் உள்ளன. இவை அனைத்தும் பின்னர் கட்டப்பட்ட கம்போடியாவின் தேசிய கருவூலமான அங்கோர் வாட் அருகில் அமைந்துள்ளன. யசோவர்மனின் ஆட்சியின் போது கெமர் பேரரசின் தலைநகர் அங்கோர் பகுதியில் உருவாக்கப்பட்ட மூன்று மலை உச்சி கோயில்களில் புனோம் பாக்கங்கும் ஒன்றாகும், மற்ற இரண்டு புனோம் குரோம், புனோம் போக்.
மரணத்திற்குப் பிந்தைய பெயர்
யசோவர்மன் பொ.ச. 910இல் இறந்து பரமசிவலோகம் என்ற பெயரைப் பெற்றார். இவனுக்கு தொழு நோய் இருந்தது. அதனால் வரலாற்றில் "தொழு நோய் மன்னன்" என அழைக்கப்பட்டான்.
குடும்பம்
நான்காம் செயவர்மனின் சகோதரி யசோவர்மனின் மனைவியாவார். இவர்களுக்கு இரண்டம் ஈசானவர்மன், முதலாம் ஹர்ஷவர்மன் என இரண்டு மகன்கள் பிறந்தனர்.
குறிப்புகள்
பகுப்பு:கம்போடிய இந்துக்கள் பகுப்பு:கம்போடிய அரசர்கள் பகுப்பு:சென்லா பகுப்பு:கம்போடிய இந்துக்கள் பகுப்பு:ஆசியாவின் முன்னாள் நாடுகள் பகுப்பு:முன்னாள் பேரரசுகள் பகுப்பு:கம்போடிய அரசர்கள் பகுப்பு:வியட்நாம் வரலாறு
விக்ரகபாலன் (சகமான வம்சம்)
விக்ரக-பாலன் ( Vigrahapala ) (ஆட்சி சுமார் 990-994 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார்.
ஆட்சி
விக்ரகபாலன் சகமான மன்னன் இலட்சுமணனின் மகனாவார். இவரது சகோதரர் சோபிதாவும் அவரது மருமகன் பாலிராஜா ஆகியோர் இலட்சுமணனுக்குப் பிறகு பதவியேற்றனர். பாலிராஜா வாரிசு இல்லாமல் இறந்திருக்கலாம். இதன் காரணமாக விக்ரகபாலன் புதிய மன்னரானார்.
விக்ரகபாலனின் குறுகிய ஆட்சிக்காலம் குறிப்பிடத்தக்க நிகழ்வுகள் எதுவுமின்றி கடந்துவிட்டது. சுந்தா மலைக் கல்வெட்டு சகமான அரசர்களின் பட்டியலில் இவரது பெயரைத் தவிர்க்கிறது. இருப்பினும், சகஜபாலனின் மண்டோர் கல்வெட்டு, கீர்த்திபாலனின் நாதோல் கல்வெட்டு மற்றும் அல்கனதேவனின் நாதோல் கல்வெட்டு உள்ளிட்ட பிற கல்வெட்டுகளால் இவர் ஆட்சியாளராக சான்றளிக்கப்பட்டார்.
இவருக்குப் பின் இவரது மகன் மகிந்து ஆட்சிக்கு வந்தார்.
உசாத்துணை
பகுப்பு:இந்திய வரலாறு பகுப்பு:இராஜஸ்தான் வரலாறு பகுப்பு:இந்திய அரசர்கள்
டால்ஸ்டாய் பண்ணை
thumb|290x290px| 1910ல் டால்ஸ்டாய் பண்ணையின் உறுப்பினர்களுடன் [[மோகன்தாசு கரம்சந்த் காந்தி|காந்தி நடுவில் (இரண்டாவது வரிசையில் வலதுபுறத்தில் ஐந்தாவது இடத்தில்)]] டால்ஸ்டாய் பண்ணை (Tolstoy Farm) என்பது தென்னாப்பிரிக்க இயக்கத்தின் போது மோகன்தாஸ் காந்தியால் தொடங்கப்பட்ட முதல் ஆசிரமமாகும். 1910ஆம் ஆண்டில் உருவாக்கப்பட்ட இந்த ஆசிரமம், டிரான்சுவாலில் இந்தியர்களுக்கு எதிரான பாகுபாடுகளுக்கு எதிரான சத்தியாகிரக பிரச்சாரத்தின் தலைமையகமாகச் செயல்பட்டது. இந்த ஆசிரமம் ரஷ்ய எழுத்தாளரும் தத்துவஞானியுமான லியோ டால்ஸ்டாயின் நினைவாகப் பெயரிடப்பட்டது. டால்ஸ்டாய் 1894ஆம் ஆண்டில் வெளியிட்ட‘கடவுளின் இராச்சியம் உங்களுக்குள் உள்ளது’ எனும் புத்தகத்தில் காந்தியின் அகிம்சை கருத்துக்களின் தாக்கங்களைக் காணலாம்.
காந்தி ஆதரவாளரான ஹெர்மன் கல்லன்பாக், காந்தி மற்றும் எழுபது முதல் எண்பது பேர் வரை உள்ளூர் இயக்கம் நடைமுறையில் இருக்கும் வரை அங்கு வாழ அனுமதித்தார். கல்லன்பாக் சமூகத்திற்கான பெயரைப் பரிந்துரைத்தார். இதன் மூலம் மூன்று புதிய கட்டிடங்கள் விரைவில் கட்டவும், அங்குப் பட்டறைகள், பள்ளி, மற்றும் தங்கும் இடத்துடன் உருவாக்கியது.
மேற்கோள்கள்
பகுப்பு:மகாத்மா காந்தி தொடர்பான ஆசிரமங்கள் பகுப்பு:தென்னாப்பிரிக்கா
புவன்
புவன் (Bhuvan, சமஸ்கிருதம்: भुवन, "பூமி"), என்பது கூகுள் எர்த் மற்றும் விக்கிமேப்பியா போன்றதொரு இணையத்தளம் ஆகும். இதனை இந்திய விண்வெளி ஆய்வு மையம் இஸ்ரோ வடிவமைத்துள்ளது. இந்திய விண்வெளித் திட்டத்தின் தந்தை என போற்றப்படும் விக்ரம் சாராபாயின் 90வது பிறந்த நாளையொட்டி இந்த இணையதளம் தொடங்கப்பட்டுள்ளது.
புவனில் 10 மீட்டர் வரை பிரிதிறனுடன் தகவல்களைப் பெற்றுக் கொள்ளலாம்.
வெளி இணைப்புகள்
பகுப்பு:இந்திய வானியல் பகுப்பு:வலைத்தளங்கள்
புக்கிட் பாத்தோக் ரயில் நிலையம்
புக்கிட் பாத்தோக் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் மேற்கு பகுதியில் புக்கிட் பாத்தோக் நகரில் அங்குள்ள மக்களுக்கு செவைசெய்கிறது. வடக்கு தெற்கு வழித்தடத்தில் இது இரண்டாம் ரயில் நிலையமாகும். இது ஜூரோங் கிழக்கு ரயில் நிலையம் மற்றும் புக்கிட் கொம்பாக் ரயில் நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன. இந்த நிலையத்தில் பணியை முடிக்கும் ரயில்கல் உழு பண்டான் பணிமனைக்கு செல்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
தீனபந்து
தீனபந்து என்பது 1942 ஆம் ஆண்டு வெளியான தெலுங்குத் திரைப்படம். இப்படத்தில், சங்கரம்பாடி சுந்தராச்சாரி எழுதி, வெளியான மா தெலுகு தல்லிக்கி என்ற பாடல், ஆந்திரப் பிரதேச அரசால் மாநில கீதமாக ஏற்றுக் கொள்ளப்பட்டது.
சான்றுகள்
பகுப்பு:1942 திரைப்படங்கள் பகுப்பு:1942 தெலுங்குத் திரைப்படங்கள்
திகம்கர் மாவட்டம்
திகம்கர் மாவட்டம் அல்லது டிக்கம்கர் மாவட்டம் (Tikamgarh district) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் டிக்கம்கர் ஆகும். இது சாகர் கோட்டத்தில் புந்தேல்கண்ட் புவியியல் பகுதியில் அமைந்துள்ளது. இந்திய விடுதலைக்கு முன்னர் இம்மாவட்டம் ஓர்ச்சா சமஸ்தானத்தின் பகுதியாக இருந்தது.
பொருளாதாரம்
பொருளாதாரத்தில் மிகவும் பின் தங்கிய 250 இந்திய மாவட்டங்களில் செஹோர் மாவட்டமும் ஒன்றாக இந்திய அரசால் 2006- ஆம் ஆண்டில் அறிவிக்கப்பட்டுள்ளது. எனவே இம்மாவட்டத்தின் ஊரக வளர்ச்சி திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டுதோறும் நிதி உதவி வழங்கி வருகிறது.
மாவட்ட நிர்வாகம்
டிக்கம்கர் மாவட்டம் மூன்று உட்கோட்டங்களாகவும்; டிக்கம்கர், பல்தேவ்கர், நிவாரி, பிரிதிவிபூர், ஜாதரா, ஓர்ச்சா, லித்தோரக்காஸ், கர்க்காபூர் மற்றும் பலேரா என ஒன்பது வருவாய் வட்டங்களைக் கொண்டது. மேலும் ஊரக வளர்ச்சி திட்டங்களை நடைமுறைப்படுத்த டிக்கம்கர், பல்தேவ்கர், ஜாதரா, பலேரா, நிவாரி மற்றும் பிரிதிவிபூர் என ஆறு ஊராட்சி ஒன்றியங்களைக் கொண்டுள்ளது.
அரசியல்
டிக்கம்கர் மாவட்டம் டிக்கம்கர், பிரிதிவிபூர், ஜாதரா, கர்காபூர், நிவாரி என ஐந்து சட்டமன்ற தொகுதிகளை கொண்டுள்ளது. இவ்வைந்து சட்டமன்ற தொகுதிகளும் டிக்கம்கர் நாடாளுமன்ற மக்களவை தொகுதியின் கீழ் வருகிறது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,445,166 ஆக உள்ளது. கிராமப்புறங்களில் 82.71% மக்களும்; நகரப்புறங்களில் 17.29% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 20.13%  ஆக உயர்ந்துள்ளது. மக்கள் தொகையில் 760,355 ஆண்களும்  மற்றும் 684,811 பெண்களும் உள்ளனர். பாலின விகிதம் ஆயிரம் ஆண்களுக்கு  பெண்கள்  வீதம் உள்ளனர். 5,048 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 901 மக்கள் வாழ்கின்றனர். இம்மாவட்டத்தின் சராசரி படிப்பறிவு 61.43% ஆகவும், ஆண்களின் படிப்பறிவு 71.77%  ஆகவும், பெண்களின் படிப்பறிவு 49.97% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 227,564 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 1,383,475 (95.73 %)  ஆகவும்,  இசுலாமிய சமய  மக்கள் தொகை 44,143   (3.05 %)  ஆகவும்,  கிறித்தவ, சீக்கிய,  சமண, பௌத்த சமய மக்கள் தொகை கணிசமாக உள்ளது.
மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள் பகுப்பு:புந்தேல்கண்ட்
கோனாப்பட்டு சுப்பிரமணியசுவாமி கோயில்
கோனாப்பட்டு சுப்பிரமணியசுவாமி கோயில் தமிழ்நாட்டில் புதுக்கோட்டை மாவட்டம், கோனாப்பட்டு என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்பிரமணியர் சன்னதி உள்ளது. இக்கோயிலில் மொத்தம் நான்கு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
லாரா ஹார்ப்பர்
லாரா ஹார்ப்பர் (Laura Harper, பிறப்பு: சனவரி 22 1984), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஆறு தேர்வுத் துடுப்பாட்டப் போட்டியிலும், 25  ஒருநாள் பன்னாட்டுத் துடுப்பாட்டப் போட்டிகளில்   கலந்து கொண்டுள்ளார். 1999 - 2005 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1984 பிறப்புகள் பகுப்பு:வாழும் நபர்கள்
காண்டலபெண்டா
காண்டலபெண்டா (Gandlapenta) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் ஆகும். இக்கிராமம் காண்டெலபள்ளி மண்டலத்தில் அமைந்துள்ளது.
புவியியல் அமைப்பு
14°03’00’’ வடக்கு 78°18’32’’ கிழக்கு என்ற அடையாள ஆள்கூறுகளில் காண்டலபெண்டா கிராமம் பரவியுள்ளது.
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:அனந்தபூர் மாவட்டம்
மார்க் ஆபிரகாம்
மார்க் ஆபிரகாம் என்பவர் ஓர் அமெரிக்க படத்தயாரிப்பாளர் மற்றும் ஸ்ட்ரைக் என்டர்டயின்மன்ட் நிறுவனத்தின் அதிபர். இந்த நிறுவனம் 2002-ஆம் ஆண்டு ஆரம்பத்தில் யுனிவெர்சல் பிக்ச்சர்ஸ்வுடன் ஒப்பந்தத்தில் தொடங்கப்பட்டது
வாழ்க்கை வரலாறு
முன்பு, இவர் 1990 -ஆம் ஆண்டு தொடங்கப்பட்ட தயாரிப்பு நிறுவனமான பீகன் கம்யுநிகேஷன்சின் துணை நிறுவனராக இருந்தார்.
கிரேக் கின்னியர் மற்றும் லாரன் கிரகாம் நடித்து ஆபிரகாம் இயக்குனராக அறிமுகமான பிளாஷ் ஆப் ஜீனியஸ் படத்தை 2008 -ஆம் ஆண்டு வெளியிட்டார். உண்மை சம்பவத்தை மையமாக கொண்ட இப்படம், டெட்ரோயிட் வாகன உற்பத்தியாளர்களை எதிர்க்கும் ஒரு சிறு கண்டுபிடிப்பாளரின் கதையாகும். மற்றும் யுனிவெர்சல் பிக்ச்சர்ஸ்க்காக கிளைவ் ஓவென் நடிக்கும், ரய்மண்டு சாண்ட்லரின் புதினத்தை மையமாக கொண்ட ட்ரபிள் இஸ் மை பிஸ்னஸ் படத்தையும் தயாரிக்கிறார் ஆபிரகாம். எரிக் நியுமேனுடன் ஸ்ட்ரைக் என்டர்டயின்மண்டிற்காக தி திங் படத்தை மறுப்பதிவு செய்கிறார்.
பணியாற்றிய படங்கள்
தயாரிப்பாளராக:
நிர்வாக தயாரிப்பாளராகr
External links
பகுப்பு:வாழும் நபர்கள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள்
மனிதன் (1987 திரைப்படம்)
மனிதன் என்பது 1987ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் ரஜினிகாந்த், ரூபினி, ரகுவரன், ஸ்ரீவித்யா, டெல்லி கணேஷ், செந்தில் ஆகியோர் முக்கிய கதாபாத்திரங்களில் நடித்திருந்தனர். கவிதாலயா நிறுவனம் தயாரித்த இத்திரைப்படம் சிறப்பான வரவேற்பு பெற்ற, 175 நாட்களைத் கடந்து ஓடிய வெற்றித் திரைப்படமாகும். இது பிகாரி குன்டா என இந்தியில் மொழிமாற்றம் செய்யப்பட்டு வெளியானது. ரூபினி இந்த திரைப்படத்தின் வாயிலாகவே தமிழ்த் திரைப்படத்துறையில் நடிகையாக அறிமுகமானார். இப்படத்திற்கு சந்திரபோஸ் இசையமைத்திருந்தார்.
பாடல்கள்
இத்திரைப்படத்திற்கு சந்திரபோஸ் இசையமைத்தார். இத்திரைப்படத்தில் அனைத்து பாடல்களையும் இயற்றியவர் வைரமுத்து.
வெளியீடு மற்றும் வரவேற்பு
இத்திரைப்படம் மணிரத்னம் இயக்கிய நாயகன் திரைப்படத்தோடு இணைந்து 1987 அக்டோபர் 21 அன்று வெளியிடப்பட்டது. இது சென்னையில் 175 நாட்களும், தஞ்சாவூர், திருச்சி, சென்னை, மதுரை ஆகிய இடங்களில் 100 நாட்களும் ஓடியது. இந்தியன் எக்ஸ்பிரஸ் எழுதியது, "இது தடைசெய்யப்படாத வணிகப் படம், ஆனால் சூத்திரம் வேலை செய்கிறது."
இந்த படம் ரஜினியின் மற்ற படங்களான முரட்டு காளை, போக்கிரி ராஜா , பாயும் புலி ஆகியவற்றுடன் ஆல்பர்ட் தியேட்டரில் 12 டிசம்பர் 2012 அன்று அவரது பிறந்தநாளை முன்னிட்டு திரையிடப்பட்டது.
மேற்கோள்கள்
பகுப்பு:1987 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:சந்திரபோஸ் இசையமைத்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:டெல்லி கணேஷ் நடித்த திரைப்படங்கள்
மாதம்பாக்கம் ஏரி
மாதம்பாக்கம் ஏரி (Madambakkam Lake) இந்திய மாநிலமான தமிழ்நாட்டின் சென்னையை அடுத்துள்ள கிழக்கு தாம்பரம் பகுதியில் 250 ஏக்கர் பரப்பளவில் அமைந்துள்ளது. மழைநீர் ஏரியான இது மழைக்காலத்தில் மட்டும் நிரம்புகிறது. தன் சுற்றுவட்டாரப் பகுதிகளில் உள்ள மக்களின் தண்ணீர் தேவையைப் மாதம்பாக்கம் ஏரி பூர்த்தி செய்கிறது. பல ஆண்டுகளாகப் பாராமரிப்பு இல்லாமல் குப்பைகள் கொட்டும் இடமாக இருந்த ஏரியை உள்ளுர் தன்னார்வலர்கள்  குறிப்பிட்ட கால இடைவேளைக்கு ஒருமுறை சுத்தம்செய்து ஏரியைப் பராமரித்து வருகிறார்கள்.
இந்தியச் சுற்றுச்சூழல் அறக்கட்டளை அமைப்பின் முயற்சிகள்
சுத்தம் மற்றும் மறுசீரமைப்பு நடவடிக்கைக்காக இந்திய சுற்றுச்சூழல் அறக்கட்டளை அமைப்பினர் எடுத்துக் கொண்ட நீர்நிலைகளில் ஒன்று மாதம்பாக்கம் ஏரியாகும். 2012 ஆம் ஆண்டின் தொடக்கத்தில் இருந்து இந்த அமைப்பு வார இறுதி நாட்களில் தன்னார்வலர்கள் ஆதரவுடன் ஏரியை சுத்தம் செய்ய முன்வந்தது. நீண்ட 4 ஆண்டுகால தன்னார்வச் செயல்பாடு சாலைத் தடையைத் எதிர்த்து பின்னர் 2020 ஆம் ஆண்டு முழு அளவிலான மறுசீரமைப்பு முயற்சிகளை மீண்டும் தொடங்கியது. முழுமையாக ஆழப்படுத்துதல், கரைகளை வலுப்படுத்துதல், நுழைவாயில் மற்றும் வெளியேறுமிடம் போன்றவற்றை முறைப்படுத்துதல், சுத்தம் செய்தல் ஆகியவை மறுசீரமைப்பு முயற்சிகளில் அடங்கும்.
புற இணைப்புகள்
பகுப்பு:சென்னை ஏரிகள் பகுப்பு:சென்னை
கோராத்துபட்டி ஏழுதாண்டி முனியப்பன்சுவாமி கோயில்
கோராத்துபட்டி ஏழுதாண்டி முனியப்பன்சுவாமி கோயில் தமிழ்நாட்டில் சேலம் மாவட்டம், கோராத்துபட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கதவு
right|thumb|வாயில் கதவுகள் விருந்தினருக்கு வரவேற்பளிக்கும் உணர்வைக் கொடுப்பதற்காக அழகுபடுத்தப்பட்டு இருக்கும்.
கதவு என்பது, கட்டிடமொன்றினுள் அல்லது கட்டிடத்தின் ஒரு பகுதியான அறையொன்றினுள் நுழைவதைக் கட்டுப்படுத்துவதற்கான ஓர் அமைப்பு ஆகும். இது பொதுவாகக் கட்டிடத்தின் இரண்டு பகுதிகளுக்கு இடையேயுள்ள சுவரில் அல்லது கட்டிடத்தின் வெளிப்புறச் சுவரில் அமைக்கப்படும் துவாரம் ஒன்றை மூடி அமைக்கப்பட்டிருக்கும். கதவுகள் கட்டிடங்களில் மட்டுமன்றி, ஊர்திகள், அலுமாரிகள், கூண்டுகள் போன்றவற்றிலும் காணப்படும்.
கதவுகளின் நோக்கம்
கதவுகள் பலவகையான நோக்கங்களை நிறைவேற்றுகின்றன. இவற்றுட் சில செயற்பாடு சார்ந்தவை. வேறுசில அழகியல் மற்றும் வேறு அம்சங்கள் சார்பானவை.
கேலரி
பகுப்பு:கட்டிடக்கலைக் கூறுகள்
உல்ரிச்சைட்டு
ஆத்திரேலியாவின் விக்டோரியா மாநிலத்திலுள்ள இலேக் போகா நகரத்தின் கற்சுரங்கத்தில் 1988 ஆம் ஆண்டு முதன் முதலாக உல்ரிச்சைட்டு கண்டுபிடிக்கப்பட்டது. நியூசிலாந்து நாட்டின் 1830-1900 ஆம் ஆண்டு காலத்தைச் சேர்ந்த  கனிமவியலாளர் சியார்ச்சு என்றி பிரடெரிக் உல்ரிச் நினைவாக இக்கனிமத்திற்கு உல்ரிச்சைட்டு எனப் பெயர் சூட்டப்பட்டது. இவர் 19 ஆம் நூற்றாண்டைச் சேர்ந்த அரசு நிலவியலாளர் மற்றும் கனிமவியல் துறை ஆய்வாளராவார். இலேக் போகா நகரத்தின் கற்சுரங்கத்தில் மட்டுமே இக்கனிமம் கிடைப்பதாகவும் இக்கனிமத்தின் மாதிரி ஆத்திரேலியாவின் விக்டோரியா அருங்காட்சியகத்தில் #M38576 என்ற அட்டையாளத்துடன் வைக்கப்பட்டுள்ளதாகவும் அறியப்படுகிறது
கருங்கற் தீப்பாறைகளில் இரண்டாம் நிலையாக தோற்றம் கொள்கின்ற இது பாறைக் குழிகளில் காணப்படுகிறது. டர்க்குவாய்சு, சால்கோசிடரைட்டு,  சிரிலோவைட்டு, தார்பெர்னைட்டு, இலிபெத்தினைட்டு, சாம்பிளைட்டு, சேலைட்டு மற்றும் புளோராபடைட்டு போன்ற கனிமங்களுடன் சேர்ந்த நிலையில் பொதுவாக உல்ரிச்சைட்டு  காணப்படுகிறது.
மேற்கோள்கள்
பகுப்பு:தாமிரம்(II) கனிமங்கள் பகுப்பு:யுரேனியம்(VI) கனிமங்கள் பகுப்பு:பாசுப்பேட்டு கனிமங்கள் பகுப்பு:ஒற்றைச்சரிவச்சுக் கனிமங்கள்
முனியாண்டி விலங்கியல் மூன்றாமாண்டு
முனியாண்டி விலங்கியல் மூன்றாமாண்டு (Muniyandi Vilangial Moondramandu) 2008ல் திருமுருகன் இயக்கத்தில் வெளிவந்த தமிழ் திரைப்படமாகும். இவர் பரத், பூர்ணா மற்றும் பொன்வண்ணன் ஆகியோர் நடித்திருந்தனர்.
Soundtrack
Music : வித்யாசாகர் Lyrics : வைரமுத்து
வெளி இணைப்புகள்
பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:பரத் நடித்த திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:வைரமுத்து இயற்றிய திரைப்பாடல்கள்
நாட்டார் கட்டிடக்கலை
thumb|250px|மாஸ்கோ வில்லா குடிசை, விக்டோரியன் அல்ப்ஸ், ஆஸ்திரேலியா நாட்டார் கட்டிடக்கலை என்பது, உள்ளூரில் கிடைக்கும் வளங்களைப் பயன்படுத்தி, அவ்விடத்து மக்களின் தேவைகளை நிறைவேற்றும் விதத்தில் அவர்களாலேயே வளர்த்தெடுக்கப்பட்ட கட்டிடக்கலையாகும். மக்களின் தேவைகளையொட்டி வேண்டிய மாற்றங்களை உள்வாங்கி நீண்டகாலம் படிப்படியாக வளர்ந்துவருகின்ற காரணத்தினால், இக் கட்டிடங்கள் அப்பகுதியின், சூழல், பண்பாடு மற்றும் வரலாற்று சூழ்நிலைகளைப் பிரதிபலிப்பதாக அமைகின்றன. ஒரு காலத்தில், திருத்தமற்ற, மேம்பாடு அடையாத கட்டிடங்களாக ஆய்வாளர்களால் புறக்கணிக்கப்பட்ட இவை, இன்று பல ஆய்வாளர்களின் கவனத்தை ஈர்த்து வருகின்றன.